CELEX: 62017TA0331
Language: el
Date: 2019-07-12 00:00:00
Title: Υπόθεση T-331/17: Απόφαση του Γενικού Δικαστηρίου της 12ης Ιουλίου 2019 — Steifer κατά ΕΟΚΕ (Υπαλληλική υπόθεση — Υπάλληλοι — Συντάξεις — Συνταξιοδοτικά δικαιώματα που αποκτήθηκαν πριν από την ανάληψη υπηρεσίας στην Ένωση — Μεταφορά στο σύστημα της Ένωσης — Αναγνώριση συντάξιμων ετών — Επιστροφή του ποσού των συνταξιοδοτικών δικαιωμάτων που δεν λήφθηκαν υπόψη στο σύστημα υπολογισμού των συντάξιμων ετών στην Ένωση — Απουσία νέων και ουσιωδών πραγματικών περιστατικών — Απουσία συγγνωστής πλάνης — Ευθύνη — Απαράδεκτο)

30.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/44
            
         
      Απόφαση του Γενικού Δικαστηρίου της 12ης Ιουλίου 2019 — Steifer κατά ΕΟΚΕ
      (Υπόθεση T-331/17) (1)
      
      (Υπαλληλική υπόθεση - Υπάλληλοι - Συντάξεις - Συνταξιοδοτικά δικαιώματα που αποκτήθηκαν πριν από την ανάληψη υπηρεσίας στην Ένωση - Μεταφορά στο σύστημα της Ένωσης - Αναγνώριση συντάξιμων ετών - Επιστροφή του ποσού των συνταξιοδοτικών δικαιωμάτων που δεν λήφθηκαν υπόψη στο σύστημα υπολογισμού των συντάξιμων ετών στην Ένωση - Απουσία νέων και ουσιωδών πραγματικών περιστατικών - Απουσία συγγνωστής πλάνης - Ευθύνη - Απαράδεκτο)
      (2019/C 328/48)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: Guy Steifer (Βρυξέλλες, Βέλγιο) (εκπρόσωποι: M.-A. Lucas και M. Bertha, δικηγόροι)
      
         Καθής-εναγομένη: Ευρωπαϊκή Οικονομική και Κοινωνική Επιτροπή (εκπρόσωποι: M. Pascua Mateo, K. Gambino και L. Camarena Januzec, επικουρούμενοι από τους M. Troncoso Ferrer και F.-M. Hislaire, δικηγόρους)
      
         Αντικείμενο
      
      Προσφυγή-αγωγή δυνάμει του άρθρου 270 ΣΛΕΕ με αίτημα, πρώτον, να ακυρωθεί το σημείωμα του διευθυντή της Διευθύνσεως Ανθρωπίνων και Χρηματοοικονομικών Πόρων της ΕΟΚΕ, της 21ης Οκτωβρίου 2002, με το οποίο απέρριψε το από 2 Οκτωβρίου 2002 αίτημα του προσφεύγοντος-ενάγοντος να του επιστραφεί, προσαυξημένο με τόκους υπερημερίας, το τμήμα των μεταφερθέντων στο σύστημα της Ευρωπαϊκής Ένωσης συνταξιοδοτικών του δικαιωμάτων που δεν αναγνωρίσθηκε και της αποφάσεως 360/03 A του εν λόγω διευθυντή, της 15ης Δεκεμβρίου 2003, με την οποία καθορίσθηκαν τα συνταξιοδοτικά του δικαιώματα, δεύτερον, να καταδικασθεί η ΕΟΚΕ να του επιστρέψει το ποσό των περιοδικών καθυστερούμενων οφειλών που κατέβαλε ο Εθνικός Οργανισμός Συντάξεων στην ΕΟΚΕ από την 1η Ιανουαρίου 2004 λόγω της μεταφοράς των συνταξιοδοτικών του δικαιωμάτων και, μηνιαίως, το ποσό των εν λόγω περιοδικών καθυστερούμενων οφειλών οι οποίες θα καταβληθούν μελλοντικά και, τρίτον, να αποκαταστήσει η ΕΟΚΕ την ζημία την οποία ο προσφεύγων-ενάγων ισχυρίζεται ότι υπέστη εξαιτίας ενός από τους λόγους του εν λόγω σημειώματος, με το οποίο ο διευθυντής αυτός εσφαλμένως τον πληροφόρησε ότι δεν δικαιούνταν καμία σύνταξη στο Βέλγιο.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  
                     Απορρίπτει την προσφυγή-αγωγή ως απαράδεκτη.
                  
               
            
                  2)
               
               
                  
                     Καταδικάζει τον Guy Steifer στα δικαστικά έξοδα.
                  
               
            
         (1)  EE C 231 της 17.7.2017.